Alfredo Seiferheld

Alfredo Seiferheld ha’ekuri petieĩ ñe’epapára  ha kuatiahaihára paraguayo.

 Imitãme 

Heñóiva’ekue  mokõipa poteĩ jasypoteĩ 1950-pe, táva  Villarríkape, judío ra’y hoúva’ekue Europa-gui ha oiko ko távape.
Oñepyru oñemoarandu mbo’ehao itáva peguápe ha upei omohu’ã Paraguaýpe.

 Hekove temimbo'eicha 

Ary 1967-pe omohu’ã iñembokatupyry mitãrusu mbohehao pegua (bachiller). Ary 1971 oike literatura en Historia,  Paraguaýpe. Mokõive hendápe oñeme’ẽ chupe medalla de oro ha’e haguére ikatupyryvéva iñirũnguéra apytépe.
Oñepyrũvo década del 70 oñembokatupyry Universidad de la Sorbonna, París-pe. Upe rire ojapo posgrado Facultad de Filosofía, Universidad Nacional de Asunción-pe. 
Omenda Bibi Yurita ndive.

Ikaria'ype

Ary 1986 omohu’ã doctorado ojapóvo tésis Nazismo y fascismo en el Paraguay.
Ha’e tapicha ohayhu añeteva’ekue pe hérava filatelia, ary 1975 jave oguenohẽva’ekue Correos y sellos Paraguayos, ary 1976-pe katu Filatelia, afición sin barreras. 
Ha’eva’ekue omoñepyrũ ha omotenonde ñepyrũva pe hérava Asociación Filatélica del Paraguay.
Judiokuéra ou ypyva’ekue Paraguáipe rehegua omboguapy aranduka ohaiva’ekue hérava Los judíos en el Paraguay, osẽva ary 1981-pe.
Kuatiahaipyre ABC Color Paraguái peguápe omba’apo heta ára, upépe oguenohẽ heta haipyre tembiasakue rehegua, heta ko’ã jehaipyre ombyaty  Conversaciones Político-Militares ryepýpe.
Ha’e omoñepyrũ Editorial Histórica.

Mano

Jepe imitãreve omano, oikove aja ojapo heta mba’e porã mba’ekuaa rehegua. Omano hasy vaipaite rire  mbohapy jasypoteĩ ary 1988-pe,omboty rire  mbohapypa pokõi ary (37 años).

Ha’eva’ekue avei corresponsal agencia noticiosa Associated Press ha revista Times de Estados Unidos.

Hembiapo

{| class="wikitable sortable"  style="font-style:italic; font-size:100%; background:#FAFAD2; color:black;" 
|- 
!width=70|Año
!width=500|Libros y otros trabajos
|- 

|1975
|"Correos y sellos Paraguayos".
|---------
|1976
|"Filatelia, afición sin barreras".
|---------
|1983
|"Economía y petróleo durante la Guerra del Chaco". 
|---------
|1986
|"Nazismo y fascismo en el Paraguay".
|---------
|1988
|"Conversaciones Político-Militares".
|---------
|}

 Distinciones

Ha’e mitãrusu jeporavopyre Cámara Junior del Paraguay rupi ary 1980-pe.

Ary 1982-pe ojeporavo chupe umi  "12 del año" apytépe, kóva ome’ẽ peteĩ pujoe tuicháva tetã  Paraguay pegua.

 Testimonios 

He’i hese karai katupupyry hérava Jorge Rubbiani: "Alfredo ome’ẽ Paraguái ra’ykuérape ojehecha hagua mba’épa oiko ha mba’éichapa oikohína tetã Paraguáipe ko’ãga; ohechauka oikova’ekue oiko haguéicha, hetamba’e oĩvaíva omoĩ porã oñemoĩ rupi ohapykuere reka hetamba’e hesakã porã’yva’ekue. Umi reportajes, estudios ha análisis Alfredo ojapova’ekue ombogue heta ñe’ẽrei ("versiones oficiales") ojeguerekova’ekue tembiasakue añeteguáramo tapicha ñaña yro oikuaa’ýva Paraguái rembiasakue añeteháicha. Péicha rupi hembiapokue ojehecharamoiterei ikatu haguére omyesakã hapicha Paraguái ra’ýpe iñarandu rupive tembiasakue hetã rehegua.   
 He’i hese karai mbo’ehára guasu Luis Szarán: "Péicha ha’eva’kue Alfredo; ohohápe oporombo’e techapyrã rupive ha ohechukakuaa mba’eichaitépa, ndahasyiháicha ha ñaikumby porã haguáicha Paraguái rekotee".

 Organizaciones 

 Jahecha haguéichavoi  hae omoñepyrũ ha omotenondeva’ekue pe Asociación Filatélica del Paraguay hérava.
 Oĩ avei Instituto de Estudios Geopolíticos y Relaciones Internacionales-pe.
 Sociedad Interamericana de escritores filatélicos ndive.
 Academia paraguaya de la historia-pe.
 Ha Postal History Society de Nueva York-pe avei.

Referencias

 “Alfredo Seiferheld: Hombre de compromiso y responsabilidad”. Jorge Rubbiani. Correo Semanal. Última Hora, pokõi jasypoteĩ ary 2008.

Ñemohenda:Tekove Paraguaigua